สำรวจพื้นที่สาธารณะใน 'ฟิลาเดลเฟีย' ผู้คนเห็นต่างแต่สร้างสรรค์และเคารพในเสรีภาพ
ท่ามกลางบรรยากาศการจัดการประชุมใหญ่พรรคเดโมแครตที่นครฟิลาเดลเฟีย มีผู้คนออกมาแสดงความคิดเห็นทางการเมืองที่หลากหลายตามพื้นที่สาธารณะใจกลางเมือง แม้หลายคนอาจจะมีความคิดเห็นที่แตกต่างกันแต่ก็มีเสรีภาพที่จะแสดงออกและพูดคุยแลกเปลี่ยนกันอย่างสรร้างสรรค์
แหล่งท่องเที่ยวสำคัญใจกลางเมือง และสถานที่หลายแห่งมีผู้คนออกมาจับกลุ่มแสดงความเห็นและพูดคุนแลกเปลี่ยนทางการเมืองอย่างเสรี และหลากหลาย โดยเฉพาะในบริเวณ สถานที่สำคัญทางประวัติศาสตร์ แหล่งท่องเที่ยวและที่พักผ่อนสาธารณะใจกลางเมือง วีโอเอไทย ได้พูดคุยกัยคุณ เป็นนักดนตรีท้องถิ่นที่นครฟิลาเดลเฟีย เล่าให้ฟังว่า รู้สึกภูมิใจที่นครฟิลาเดลเฟียได้เป็นเจ้าภาพจัดงานใหญ่อย่างการประชุมใหญ่ของพรรคเดโมแครตที่จัดได้ดีมาก นอกจากนี้ยังรู้สึกยินดีที่นางฮิลลารี คลินตัน ที่ได้เป็นตัวแทนพรรคเดโมแครตเข้าชิงตำแหน่งประธานาธิบดี และถึงแม้ว่าเขายังไม่มั่นใจว่าอยากลงคะแนนเสียงให้เธอหรือไม่ เขามั่นใจอย่างแน่นอน ว่าจะไม่ลงคะแนนเสียงให้กับ โดนัลด์ ทรัมป์ ผู้แทนพรรคริพับลิกัน ชาวอเมริกันหลายคนใช้พื้นที่ลานกว้าง บริเวณใจกลางเมืองเป็นที่แสดงออกทางการเมือง หนึ่งในนั้นคุณ ถือป้ายในนามพรรค พรรค Tax Wall Streetที่มีจุดยืนต่อต้าน นายโดนัล ทรัมป์อย่างชัดเจน เขาบอกว่าแนวคิดพื้นฐานของพรรคก็คือการไม่เห็นด้วยกับนายโดนัลทรัมพ์ และให้พรรคเดโมแครตเปิดเผยความจริงเกี่ยวกับนายโดนัล ทรัมพ์ให้มากขึ้น และแน่นอนว่าเขาไม่สามารถไว้วางใจผู้แทนจากพรรคริพับลิกันได้เพราะไม่มีความมั่นคงทางอารมณ์อย่างมาก ไม่ไกลออกไปมีคุณ  ยืนชูป้ายสนับสนุน นาย Gary Johnson อดีตผู้ว่าการรับนิวเม็กซิโก ซึ่งเป็นผู้เตรียมลงสมัครชิงตำแหน่งประธานาธิบดีในนามพรรค Libertarian เขาบอกว่า งานประชุมใหญ่ในครั้งนี้ยังรับฟังเสียงต่อต้านที่แสดงความไม่พอใจของผู้ที่มีความเห็นต่างไม่มากพอ โดยเขาพยายามเสนอจุดยืนของพรรค Libertarian ให้เป็นทางเลือกด้วยแนวทางส่งเสริมให้คนมีอิสระในการตัดสินใจ ที่ไม่จำเป็นต้องให้รัฐบาลมายุ่งเกี่ยว แม้จะมีความคิดเห็นที่แตกต่างทางการเมือง แต่ก็มีผู้คนหลายกลุ่มเดินทางมาแสดงจุดยืนในพื้นที่สาธารณะอย่างสงบเพื่อที่จะเป็นส่วนหนึ่งที่ได้มีส่วนร่วมทางการเมืองในสหรัฐฯในการเลือกตั้งที่กำลังจะมาถึง